
Nr. 4c-11/196/13.03.2018
        Către,

    BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege pentru modificarea şi completarea Legii nr.61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, trimis Comisiei juridice, de disciplină şi imunităţi cu adresa nr. PL-x 113 din 12 martie 2018, înregistrat cu  nr.4c-11/196 din 13 martie 2018.

În raport cu obiectul şi conţinutul său, iniţiativa legislativă face parte din categoria legilor ordinare.

                                     PREŞEDINTE
   Laura Cătălina Vicol Ciorbă

 RAPORT 

 asupra
Proiectului de Lege pentru modificarea şi completarea Legii nr.61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice
În conformitate cu prevederile art.94 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată pentru dezbatere în fond cu proiectul de Lege pentru modificarea şi completarea Legii nr.61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, trimis Comisiei juridice, de disciplină şi imunităţi cu adresa nr.PL-x 113 din 12 martie 2018, înregistrat cu nr. 4c-11/196 din 13 martie 2018.
Senatul, în calitate de primă Cameră sesizată, a adoptat iniţiativa legislativă în şedinţa din ziua de 7 martie 2018.  
Camera Deputaţilor este Cameră decizională, în conformitate cu prevederile art. 75 alin. (1) şi (3) din Constituţia României, republicată şi ale art. 91 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.
Propunerea legislativă are ca obiect de reglementare modificarea şi completarea Legii nr.61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată, în sensul stabilirii unor limite maxime de zgomot, introducerea în sarcina agentului constatator a obligaţiei de a măsura nivelul zgomotului cu ajutorul unui mijloc tehnic omologat şi verificat metrologic, sancţionarea recidivei contravenţionale şi luarea în considerare a impactului produs de săvârşirea contravenţiilor privitoare la zgomot.

Consiliul Legislativ a avizat favorabil iniţiativa legislativă, cu observaţii şi propuneri, conform adresei cu nr.905 din 24 octombrie 2017.

Comisia pentru apărare, ordine publică şi siguranţă naţională a avizat favorabil proiectul de lege în şedinţa din 20 martie 2018, cu unanimitate de voturi, conform adresei cu nr.4c-12/127 din 20 martie 2018.

Comisia pentru  drepturile omului, culte şi problemele minorităţilor naţionale a avizat negativ proiectul de lege în şedinţa din 20 martie 2018, cu unanimitate de voturi, conform adresei cu nr.4c-5/117 din 21 martie 2018.

Comisia pentru administraţie publică şi amenajarea teritoriului a avizat negativ proiectul de lege în şedinţa din 27 martie 2018, cu unanimitate de voturi, conform adresei cu nr.4c-6/96 din 27 martie 2018.

          Guvernul României nu susţine adoptarea iniţiative legislative în forma prezentată, conform punctelor de vedere transmise în 2018, 2020 și 2022.
În conformitate cu prevederile art.62 din Regulamentul Camerei Deputaţilor, republicat, cu modificările  şi completările ulterioare, membrii  Comisiei juridice, de disciplină şi imunităţi au examinat iniţiativa legislativă în şedinţa desfășurată în sistem mixt (prezență fizică și online) din ziua de 12 aprilie 2022.
La şedinţa Comisiei juridice, de disciplină şi imunităţi deputaţii au fost prezenţi conform listei de prezenţă.

În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să propună plenului Camerei Deputaţilor un raport de respingere a proiectului de Lege pentru modificarea şi completarea Legii nr.61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice.
          În raport cu obiectul şi conţinutul reglementării, iniţiativa legislativă face parte din categoria legilor ordinare. 
                       PREŞEDINTE,                          

    SECRETAR,
    Laura Cătălina Vicol Ciorbă

       Ladányi László-Zsolt
Consilier paramentar, Dragos Bucur

